interactions - petros Batsiaris
interactions - installation
​13 ΙΟΥΛΙΟΥ 30 ΑΥΓΟΥΣΤΟΥ 2016
Πολιτιστικό ιζηματογενές /
​Cultural sedimentary
​ΠΟΙΗΤΙΚΕΣ ΔΙΑΣΤΡΏΜΑΤΩΣΕΙΣ
32,5Χ42cm
(Εκτύπωση inzekt σε χαρτί ακουαρέλας από μένα , μεταξωτές κλωστές από τη Μαίρη Καφόρου)
Στου Βατσιμάνη και στη συνέχεια στο Ιατρείο του νησιού.
Κίμωλος,Πολυ-οριζοντική γη
(τοπίο με συνέχειες και α-συνέχειες)
"Γη με αναδυόμενο νήμα"
​Tα χαλιά μεταναστεύουν σαν τα πουλιά
Δεν ζούμε σε ένα άδειο κενό χώρο. Ζούμε σε ένα χώρο που μπορεί να ρέει όπως το γάργαρο νερό .
Ζούμε σε μια καθημερινότητα με συνεχείς ροές και επαναλήψεις καταστάσεων που αν και συντελούνται, βιώνονται και διαπιστώνονται σαν φυσικά και κοινωνικά επακόλουθα, σαν χωροχρονικές ακολουθίες, πιέζονται να τείνουν προς την ομοιογένεια και την αποφυσικοποίηση. Επανάληψη του ιδίου χάριν της ομοιομορφίας ή χάριν της πολυμορφίας; Είναι ένα ερώτημα ενδιαφέρον τελικά.
​ H μεταβαλλόμενη εγκατάσταση με κιλίμια και χαλιά , του ελληνικού χώρου , της Μεσογείου και της Ανατολής ευρύτερα , εισερχόμενη και υποδεχόμενη σε διάφορους χώρους, αποβλέπει :
Στο να δημιουργήσει νέες διευρευνήσεις και επανατοποθετήσεις στο ζήτημα της ταυτότητας.
Να διερευνήσει πως γίνεται αυτή η μεταφορά του τοπίου σε ένα χαλί, ποιους συμβολισμούς έχει, πως επηρεάζει και εμπνέεται από το συλλογικό φαντασιακό.
Επίσης να διερωτηθεί κανείς πώς η επανάληψη του ιδίου γίνεται αξία της διαφοράς , χάριν όχι της πολυπολιτισμικότας που επινοεί και εκμεταλεύεται η κυριαρχία , αλλά χάριν της πραγματικότητας και της διαφοράς.
Τα χαλιά και τα κιλίμια έχουν σαν βασικό συστατικό μέσα τους το να λύσουν βιωτικές ανάγκες με υλική αισθαντικότητα, να εκφράσουν ένα συλλογικό κοινοτικό βίωμα πολύτιμο και μέσα στη διαδικασία αυτοπαραγωγής τους να υποδεχτούν τη βαθιά επικοινωνία και τις αλληλεπιδράσεις των ανθρώπων. Χωρίς να επέλθει καμιά βία, τα χαλιά ταξιδεύουν, σε όλη τη γεωγραφία , από τα προκαπιταλιστικά χρόνια ακόμα μέχρι σήμερα , ξεπερνάνε τα σύνορα, μεταναστεύουν , και κουβαλάνε πάνω τους το πολύτιμο σώμα της συνύπαρξης .
Η μεταβαλλόμενη ιδιότυπη in citu εγκατάσταση που ξεκινάει από την αρχετυπική δομή του «γίκου» - γνώριμης κατασκευής στα σπίτια της Κιμώλου και όχι μόνο - μετατρέπεται από ένα κατ αρχήν πυκνό σώμα, από απλή συσσώρευση δεδομένων σε δυναμικό διασκορπισμό, σε σαφείς θέσεις και φιλοδοξεί να συμμετέχει με τους κατοίκους και επισκέπτες του νησιού, σε μια πολύτιμη ροή γνώσεων, αναμνήσεων , παραστάσεων εμπειριών και σχέσεων.
Η έρευνα περιλαμβάνει δράσεις , που ξεκινάνε από διάφορες φάσεις της οικοτεχνίας αυτής σχετικές με την έννοια του προγραμματισμού στο χώρο και το χρόνο της εργασίας (Μέτρημα και Διάσιμο στον τοίχο και στο χώρο) ή τον καθαρισμό με κιμώλεια γη –πρώτη ύλη που υπάρχει στον τόπο και που κουβαλάει μια επανάληψη στον ιστορικό χρόνο, μιας και από τα Μινωική εποχή χρησιμοποιείται στην οικιακή υφαντουργία.
To video « Επαναλήψεις του ιδίου και του διαφορετικού» αποτυπώνει μέσω της ροής του νερού πάνω σε ένα κιλίμι την αέναη κινητικότητα του ιδίου και του διαφορετικού .
Οι επεξεργασμένες εικόνες 32,5Χ42cm (Εκτυπώσεις inzekt σε χαρτί ακουαρέλας , μεταξωτές κλωστές ) λειτουργούν σαν σχέδια που υπενθυμίζουν το δρόμο μια διαχρονικής έρευνας πάνω στο τοπίο, είναι όπως κάνουν πάντα τα σχέδια ο προγραμματισμός μια εργασίας , κάτι σαν τα « Διασίματα» για την προσωπική ύφανση .
Επίσης το Εργαστήριο για τη Σχηματοποίηση για τα παιδιά των κατοίκων και των επισκεπτών, αφορά εν γένει την εμπειρική μεταφορά του τοπίου σε ένα κιλίμι με τη γεωμετρικότητα και με την επανάληψη του ίδιων σχηματοποιημένων μοτίβων και πάνω από όλα τη χαρά .
Τα χαλιά και τα κιλίμια είναι έξω και πάνω από τις κυρίαρχες εικόνες, πέρα από τα απομαγεμένα αντικείμενα. Είναι « ο κήπος του χειμώνα» αυτό που αποκάλεσε ο M. Foucault , στο άρθρο του «Περί αλλοτινών χώρων», η συμβολική αποτύπωση και η οργάνωση του κόσμου, η ετεροτοπία μέσα στον οίκο.
Τα χαλιά και τα κιλίμια μεταναστεύουν και κουβαλάνε επάνω τους πολύτιμη ζωή. Και την επανεμάγευση του κόσμου ίσως , ο οποίος είχε διασχίσει κάποτε τον ουρανό με ένα ιπτάμενο χαλί.
Carpets migrate like birds
The repetition of the same as the different
We don’t live in an empty space. We live in a space which can flow like running water
Για την επέκταση της μνήμης και της εμπειρίας
ημέρα 1η της εγκατάστασης​
Εσωτερικό του Βατσιμάνη
ΑΡΧΙΤΕΚΤΟΝΙΚΗ ΤΟΜΗ -ΠΟΛΙΤΙΣΜΙΚΕΣ ΔΙΑΣΤΡΩΜΑΤΩΣΕΙΣ- ΣΥΜΠΥΚΝΩΜΕΝΟΣ ΧΩΡΟΣ
Η ΜΕΤΑΦΟΡΑ ΤΟΥ ΤΟΠΙΟΥ
​ΕΝΤΟΣ ΜΑΣ
Συσωρευμένη ξηρά γη (terra firmma), μια αποθήκευση δεδομένων , save as θα λέγαμε σήμερα. Πρωτογενή υλικά, βαφές από πετρώματα, φυτά, έντομα, νήματα από ζώα που διέσχισαν και επηρέασαν χωρίς βία τα τοπία το καθένα με τη δική του χρονικότητα.
Τοπία που μεταφέρθηκαν μέσα στο σπίτι των ανθρώπων με γεωμετρικά σχέδια και επαναλήψεις. Πολιτιστικές διαστρωματώσεις, αλληλεπιδράσεις, συνυπάρξεις, χρονικότητες. Για τις ανάγκες και πέρα από αυτές. Ο γίκος σαν την αρχιτεκτονική τομή της πυκνότητας, της χρονικότητας και του φαντασιακού των ανθρώπων.
Εγκατάσταση σε εσωτερικό χώρο, στα πλαίσια του Εικαστικού περιπάτου της Κιμώλου / Βατσιμάνης¨
"Ο γίκος": κιλίμια σε λευκό τραπέζι 110χ110εκ.
Κιλίμι επιτοίχιο με απλές διαστρωματώσεις
¨Η σκάλα¨ : ψηφιακή εκτύπωση 42χ32,5εκ. ,κλωστή από μετάξι
ημέρα 2η της εγκατάστασης
Εξωτερική αυλή του Χρυσοστόμου
ΤΕΤΡΆΓΩΝΟ -​
ΑΡΧΙΤΕΚΤΟΝΙΚΗ ΚΑΤΟΨΗ - ΣΥΝΥΠΑΡΞΕΙΣ - ΑΝΟΙΧΤΟΣ ΧΩΡΟΣ
Το ξεδίπλωμα και το άνοιγμα στο χώρο,
Επαναφορά και υπενθύμιση για τη συνύπαρξη και τη φιλοξενία των ανθρώπων οποιασδήποτε καταγωγής και χρώματος, επίσης τόσων και τόσων ανθρώπινων στιγμών, ψιθύρων, ιστοριών, μύθων και θρύλων, ονειροπολήσεων. Η εγκατάσταση είναι terra firma, πολλά κομμάτια ξηράς γης με όλα τα υλικά των τόπων των κατασκευαστών: ζωικό μάλλινο νήμα, χρώματα από πετρώματα, από φυτά, από έντομα, ότι πολύχρωμο διαθέτει η φύση και η φύση μας ειδικότερα. Όλα αυτά τα πρωτογενή υλικά δανείζονται από τη φύση και οργανώνονται με γεω-μετρικό τρόπο, από όλο αυτό το οργιαστικό φαντασιακό και τις πολιτισμικές αλληλεπιδράσεις μεταξύ των κατασκευαστών όλης της Μεσογείου και της Ανατολής και μεταξύ αυτών που τα παρήγγειλαν ή τα μετέφεραν σε άλλους τόπους, βάζοντάς τα σε κατάσταση μετανάστευσης. Με οριζόντιο τρόπο, μια αρχιτεκτονική μεταβαλλόμενη κάτοψη για την ισότιμη συμμετοχή, το συνανήκειν, την φιλοξενία, την ανοιχτότητα . Επίσης για την εξασκούμενη σωματικότητα και αισθαντικότητα. Αυτό το πολύχρωμο εσωτερικό του σπιτιού, 8Χ8 m -ξεδιπλώνεται και αναπτύσσεται - σαν κοινός τόπος- έξω στη γειτονιά, στο μεγάλο μας σπίτι, στη δημόσια αυλή μια παλιάς εκκλησίας του 17ου αιώνα και επαναλαμβάνει το ίδιο με την αξία του διαφορετικού.
Εγκατάσταση στα πλαίσια του Εικαστικού περιπάτου της Κιμώλου / Προαύλιος χώρος του Χρυσοστόμου
8x8m, αρχετυπικό τετράγωνο με 21 κιλίμια και χαλιά
Εικαστικός περίπατος /Κίμωλος 2016
Ο ΔΙΑΣΚΟΡΠΙΣΜΟΣ
Ο διασκορπισμός σε δημόσιο και ιδιωτικό χώρο.
Διατάξεις, τοποθετήσεις και γεω-μετρίες των πρωτογεννών υλικών του τοπίου σε ένα κιλίμι του Μεσογειακού χώρου με την ύφανση από λαϊκούς ανώνυμους ανθρώπους , σε διάλογο με τις διατάξεις και τοποθετήσεις των υλικών του τόπου μέσα στο πλαίσιο της ελευθεριακής αρχιτεκτονικής .
Τοποθετήσεις και επανατοποθετήσεις ​ στο (και δια του) κοινωνικού.
Ιατρικό Κέντρο Κιμώλου,
Ο φιλόξενος χώρος διαμονής μου στου Πρεζάνη
Τα λαβυρινθώδη σημεία του χωριού
​Εικαστικός περίπατος
Η ΕΠΑΝΑΛΗΨΗ ΤΟΥ ΙΔΙΟΥ
Η επανάληψη στον κατοικήσιμο χώρο.
Το ίδιο και το διαφορετικό.
Το ίδιο με την έννοια του ιδιαίτερου.
Τα μαθήματα περί χάους και τάξης
Το αυθόρμητο και το ένστικτο
Η γεωμετρικότητα
​Το μέτρο
Η έρευνα έγινε και συνεχίζεται
στα πλαίσια της του Εικαστικού περιπάτου της Κιμώλου.
​Αέναες κινητικότητες του ιδίου και του διαφορετικού
Άπειρες επαναλήψεις του απλού σε ένα χωριό ποίημα.
Από το ξεκίνημα αυτού του έργου (όπως και στα προηγούμενα) είναι εκεί το χέρι της Μαίρης Καφόρου. Μοιραζόμαστε τόσα πράματα στη ζωή και είμαι ευγνώμων γι` αυτό πάρα πολύ . Μου μετέδωσε αυτή την αγάπη για τα υφαντά και τα κεντήματα όπως και για πολλά άλλα.
Η σκάλα και το κέντημα σ` αυτή τη δουλειά είναι δικά της. Μ` αρέσει πολύ αυτό.
​ Επεξεργασμένες εικόνες 32,5Χ42cm (Εκτυπώσεις inzekt σε χαρτί ακουαρέλας , μεταξωτές κλωστές )
video « Επαναλήψεις του ιδίου και του διαφορετικού»
για την αποτύπωσης μέσω της ροής του νερού πάνω σε ένα κιλίμι
​της αέναης κινητικότητας του ιδίου και του διαφορετικού .
17 martz 2016, Athens
Περιβάλλον για τον ενδιάμεσο τόπο, από τον τόπο υποδοχής και εκκίνησης ως τον τόπο προορισμού. Ένα κήπο, "τον κήπο του χειμώνα" , κατά τον M. Foucault, που είναι ο ενδιάμεσος τόπος μεταξύ οίκου και φύσης.
http://www.beton7.com/index.php/el/programma/ektheseis/item/988-test-in-between-%CE%B2eton7-m%CE%B1%CF%81-16.html
12 Μay 2010